شەفەق نیوز/ وەڕێەوبەرایەتی ئاسایش لە ئیدارەی
ناوچەی سەروەخوەیی گەرمیان لە هەرێم کوردستان، ئمڕوو چوارشەممە، خەوەردا لە کەفتن یەک
قوربانی و زەخمداری ٨ لە هیزەیل کۆماندۆ، فەرماندەیان هاناویان، وە زەنجیری تەقینەوە
مەوقەی جیوەجیکردن ئۆپراسیۆنیگ ئەمنی لە دەورگرد ناوچەگە.
سەرچەوەگە ئەرا ئاژانس شەفەق نیوز خەوەردا
لە زەخمداری فەرماندەی هیزەیل کۆماندۆ و ئەندامەیلیگ لە تەقینەوەیگ لە ناوچەی گەرمیان.
سەرچەوەگە وتیش: لەناو ئۆپراسیۆنیگ ئەمنی
لە ئاوای "قومپەڵک" لە ناوچەی ناوجول سەروە ئیدارەی گەرمیان، بومبیگ دانریاگ
لە کنار ریەگە تەقیەو، بویە هووکار زەخمداری ئاکام عومەر فەرماندەی هیزەیل کۆماندۆ
لە گەرمیان، و پەنج ئەندام تریش ئەفسەر هاناویان.
سەرچەوەگە وتیش: زەخمدارەیل ئەرا خەسخانەیل
شار سلێمانی بریان، و هیزەیل ئەمنی ناخڵەی شوین رویداوەگە دان.
